tomron87/hebrew-wikipedia-sentences-corpus huggingface dataset:
בחודש אפריל יצאו לפועל 118 פיגועי טרור.
כתוצאה מהם, נרצחו 2 אנשים (תיירת בריטית וחייל) ונפצעו 13, מתוכם 5 מקרב כוחות הביטחון.
1 באפריל – מחבל פלסטיני בן 17 ביצע פיגוע דקירה ברחוב שער הגיא בירושלים.
הוא פצע קל עד בינוני 3 בני אדם לפני שנורה למוות בידי שוטרי מג"ב.
6 באפריל – בפיגוע דריסה שבוצע על ידי מחבל פלסטיני תושב סילואד נדרס למוות לוחם גולני ונפצע חייל נוסף.
המחבל נתפס והועבר לחקירת כוחות הביטחון.
14 באפריל – פיגוע הדקירה ברכבת הקלה בירושלים: מחבל ערבי ממזרח ירושלים דקר ורצח אזרחית בריטית בת 21. שני אזרחים שנאבקו במחבל נחבלו קלות.
המחבל נעצר והועבר לחקירת כוחות הביטחון.
19 באפריל – מחבל פלסטיני ביצע פיגוע דריסה בגוש עציון.
ישראלי נפצע קל, המחבל נורה ונפצע אנושות, ומאוחר יותר מת מפצעיו.
23 באפריל – מחבל פלסטיני בן 18 ביצע פיגוע דקירה בטיילת בתל אביב.
הוא דקר 4 אזרחים ישראלים ופצע אותם קל, בטרם נעצר על ידי משטרת ישראל.
הפלסטיני נכנס לישראל במסגרת סיור שנועד לקדם שלום ודו-קיום.
24 באפריל – מחבלת פלסטינית ביצעה פיגוע דקירה במחסום קלנדיה ופצעה חיילת ישראלית באורח קל.
שוטרים ומאבטחים שהיו במקום השתלטו עליה.
בחודש מאי יצאו לפועל 144 פיגועי טרור.
כתוצאה מהם נרצחה אזרחית ונפצעו 2 ישראלים, שניהם מקרב כוחות הביטחון.
7 במאי – מחבלת ערבייה ניסתה לבצע פיגוע דקירה בשער שכם בירושלים, שוטרי מג"ב ירו בה והרגו אותה.
13 במאי – מחבל ביצע פיגוע דקירה בשער האריות בירושלים.
הוא פצע 2 שוטרים באורח בינוני וקל, ונהרג במקום.
18 במאי – באזור חווארה מחבלים פלסטיניים רגמו באבנים מכונית של אזרח ישראלי תושב איתמר וניסו לבצע בו לינץ'.
אמבולנס של הסהר האדום הפלסטיני חסם את המכונית של הישראלי וניסה למנוע ממנו להימלט.
בתגובה, ירה הישראלי, בהתחלה באוויר, ולאחר מכן לעבר מיידי האבנים.
מהירי נהרג אחד המחבלים ופלסטיני נוסף נפצע.
23 במאי – מחבל פלסטיני ביצע פיגוע דקירה בנתניה, ודקר שוטר ופצע אותו קל.
המחבל נורה ונפצע קשה וכעבור כמה ימים מת מפצעיו.
28 במאי – רצח מיכל חלימי: מחבל פלסטיני רצח את מיכל חלימי שחזרה מביקורת הריון בקופת חולים, בחולות ראשון לציון, גופתה נמצאה רק כחודשיים לאחר מכן בתאריך 24 ביולי וכעבור זמן הודה המחבל ברצח על רקע לאומני.
בחודש אפריל יצאו לפועל 94 פיגועי טרור.
כתוצאה מהם, נרצחה אשת כוחות הביטחון ונפצעו 3 אנשים, כולם אנשי כוחות הביטחון.
1 ביוני – מחבלת ערבייה ניסתה לבצע פיגוע דקירה סמוך למבוא דותן, חייל אחד נפצע באורח קל, המחבלת נורתה ופונתה לבית החולים במצב קשה.
16 ביוני – הפיגוע המשולב בשער שכם: 3 מחבלים ערביים ביצעו פיגוע משולב בירושלים, באזור שער שכם.
הפיגוע כלל ירי מתת-מקלע קרלו ודקירות.
בפיגוע נרצחה שוטרת מג"ב ונפצעו 5 בני אדם, שלושת המחבלים, תושבי דיר אבו משעל שבהרי בנימין, נורו למוות בידי כוחות המשטרה.
ארגוני הטרור המדינה האסלאמית, חמאס והחזית העממית לשחרור פלסטין לקחו אחריות על הפיגוע.
מאוחר יותר התרחש ניסיון פיגוע דקירה באלון שבות, אזרח נפצע קל והמחבל נעצר.
20 ביוני – התרחש ניסיון פיגוע דקירה ב"כיכר אדם" סמוך לגבע בנימין.
בחודש יולי יצאו לפועל 222 פיגועי טרור.
כתוצאה מהם, נרצחו 5 ישראלים, מהם 2 מכוחות הביטחון ונפצעו 7 אנשים, מהם 5 אנשי כוחות הביטחון.
10 ביולי – התרחש פיגוע דריסה בצומת ה-T בין תקוע למעלה עמוס שבגוש עציון: מחבל ניסה לדרוס ולדקור חיילים.
חייל אחד נפצע באורח קל, המחבל נורה ונהרג.
14 ביולי – פיגוע הירי בהר הבית: 3 מחבלים ערבים-ישראלים פתחו באש לעבר שוטרים בהר הבית.
שני שוטרים נרצחו ושוטר נוסף נפצע בינוני.
18 ביולי – התרחש פיגוע דריסה בבית ענון צפונית לחברון.
שלושה חיילים נפצעו באורח קל, המחבל נורה ונהרג.
20 ביולי – ניסיון פיגוע דקירה סמוך לתקוע: מחבל ערבי ניסה לדקור חיילת, נורה ונהרג.
21 ביולי – רצח בני משפחת סולומון בחלמיש: מחבל פלסטיני חדר להתנחלות חלמיש חדר לתוך בית ורצח 3 ישראלים ופצע קשה אישה נוספת.
24 ביולי – התרחש פיגוע דקירה בפתח תקווה: נהג אגד כבן 40 נפצע מדקירות סמוך לתחנה המרכזית בפתח תקווה.
הוא פונה לבית החולים בילינסון כשמצבו יציב.
המחבל הדוקר, שוהה בלתי חוקי מקלקיליה, נוטרל על ידי עובד פיצרייה, נעצר והובא לחקירה.
28 ביולי – התרחש ניסיון פיגוע דקירה בצומת גוש עציון: מחבל נורה לאחר שרץ עם סכין לעבר כוח צה"ל שהיה מוצב בצומת גוש עציון.
לא היו נפגעים באירוע, המחבל נורה למוות.
בחודש אוגוסט יצאו לפועל 110 פיגועי טרור.
כתוצאה מהם נפצעו 2 ישראלים, שניהם אזרחים.
2 באוגוסט – התרחש פיגוע דקירה ביבנה: מחבל פלסטיני בן 19 דקר גבר כבן 43 בחזה ופצע אותו אנושות.
הדוקר, תושב יטא שבדרום הר חברון, נעצר.
עוד באותו יום סוכל פיגוע דקירה בצומת גוש עציון מדובר במחבלת מבית פאג'ר, שהתכוונה לבצע פיגוע דקירה, זוהתה והשליכה את הסכין על הרצפה לאחר נוהל מעצר חשוד.
12 באוגוסט – התרחש פיגוע דקירה סמוך לשער שכם בירושלים: מחבלת דקרה מאבטח במקום ופצעה אותו קלות, המחבלת נעצרה והועברה להמשך חקירת כוחות הביטחון.
19 באוגוסט – התרחש פיגוע דקירה בצומת תפוח בשומרון מחבל בן 17 מטולכרם דקר שוטר מג"ב ברגלו פצע אותו באורח קל.
הכוחות פתחו באש והרגו את המחבל.
בחודש ספטמבר יצאו לפועל 103 פיגועי טרור.
כתוצאה מהם, נרצחו 3 ישראלים, ונפצע אזרח אחד.
13 בספטמבר – התרחש ניסיון פיגוע דקירה סמוך לצומת אליאס שבקריית ארבע מחבל בן 15 ניסה לדקור חיילים, נורה ונוטרל על ידי החיילים ונפצע בינוני-קשה.
26 בספטמבר – פיגוע הירי בהר אדר: במהלך שעות הבוקר, מחבל פלסטיני, ירה ורצח 2 מאבטחים ושוטר מג"ב ופצע קשה את רכז הביטחון של היישוב.
הפיגוע אירע בשער הבידוק לפועלים פלסטיניים ביישוב הר אדר מערבית לירושלים.
המחבל, פלסטיני תושב בית סוריק ובעל היתר עבודה, ביצע את הפיגוע באקדח מטווח קצר.
הוא נורה למוות בידי כוחות הביטחון.
בחודש אוקטובר יצאו לפועל 71 פיגועי טרור.
כתוצאה מהם, נרצח אזרח אחד.
4 באוקטובר – רצח ראובן שמרלינג: נמצאה גופתו של ראובן שמרלינג, בן 70 ואב לארבעה מאלקנה, במבנה באזור התעשייה כפר קאסם.
גופתו נמצאה עם סימני אלימות עליה.
ב-8 באוקטובר הותר לפרסום כי השב"כ עצר שני פלסטינים מקבטיה וכי הרקע לרצח לאומני ומדובר בפיגוע טרור.
18 באוקטובר – התרחש ניסיון פיגוע דקירה בגוש עציון.
מחבל ניסה לדקור חיילים בצומת הגוש, נורה ונוטרל ללא נפגעים ישראלים.
20 באוקטובר – סוכל פיגוע דריסה גדול נגד חיילים באזור המרכז: תושב רמאללה בן 39 נעצר עם משאית גנובה בראשון לציון.
בחקירתו אמר המחבל "רציתי לדרוס חיילים בגלל מה שאתם עושים באל אקצא".
בחודש נובמבר יצאו לפועל 78 פיגועי טרור.
כתוצאה מהם, נרצח חייל, ונפצעו שני אזרחים.
17 בנובמבר – מחבל דרס שני אזרחים, סמוך לאפרת ובצומת גוש עציון.
אחד מהם נפצע באורח קשה והשני קל.
המחבל נורה ופונה לבית החולים במצב קשה מאוד.
30 בנובמבר – עשרות מתפרעים פלסטינים תקפו קבוצת נערים ישראלים שטיילו בשומרון.
הם יידו אבנים על הנערים וחטפו אקדח של הורה מלווה.
אחד ההורים המלווים, שחש בסכנת חיים לו ולנערים, ירה לעבר הפורעים הפלסטינים והרג אחד מהם.
לאחר הירי נאלצו המטיילים היהודים להסתתר במערה.
מאוחר יותר נעצרו חלק מהפורעים הפלסטינים והוגשו נגד אחד מהם כתב אישום על תקיפה וניסיון לגרימת מוות בכוונה.
המתנחלים שירו למוות בפלסטינים נחקרו, ובחקירה נקבע שהם פעלו במסגרת הגנה עצמית והתיק נגדם נסגר מחוסר אשמה.
30 בנובמבר – רצח רון קוקיא: באותו יום בערב דקרו מחבלים בדואים את החייל , בן 20 בערד ששירת בנח"ל וחטפו את כלי נשקו.
ב-4 בדצמבר הותר לפרסום שהשב"כ עצר שני בדואים ערביי ישראל בחשד לרצח החייל, והם הודו במעשה והסגירו את כלי הנשק שנגנב.
בחודש דצמבר יצאו לפועל 249 פיגועי טרור.
10 בדצמבר – מחבל פלסטיני ביצע פיגוע דקירה בתחנה המרכזית בירושלים ופצע קשה מאוד מאבטח.
15 בדצמבר – מחבל פלסטיני ביצע פיגוע דקירה בכיכר איו"ש.
המחבל, שהסתווה כעיתונאי, דקר לוחם מג"ב בגבו ופצע אותו באורח בינוני.
לוחמי מג"ב השיבו אש וירו בו למוות.
על גופו אותרה חגורת נפץ.
בשנת 2017 נרצחו 18 ישראלים ותיירת בריטית אחת בפיגועי טרור פלסטיני שכוונו נגד מטרות ישראליות.
מתוך 17 הישראלים שנרצחו: 7 מהם אזרחים, 6 מהם חיילי צה"ל, שני שוטרים במשטרת ישראל ושני שוטרי מג"ב.
28 מחבלים ערבים נהרגו, מהם 25 מחבלים פלסטינים ו-3 ערבים-ישראלים.
בשנה זאת נעצרו 3,617 חשודים המעורבים באירועי טרור, מספר גבוה יותר משנת 2016.
השב"כ פרסם כי סוכלו על ידו תוכניות של 144 חוליות מחבלים שביקשו לבצע פיגועים בשנה זו.
פיגיירנסה הוא מועדון כדורגל ברזילאי המייצג את העיר פלוריאנופוליס שבברזיל.
המועדון משחק בסרייה ג' שהיא הליגה השנייה בברזיל.
המועדון הוקם בשנת 1921. הוא שיחק באליפות סנטה קטרינה ובשנות ה-30 של המאה ה-20 זכה במחצית התחרויות.
אומנם לאחר ניצחון בשנת 1941 האוהדים המתינו 31 שנים עד לניצחון באליפות.
בסוף המאה ה-20 הקבוצה הייתה חזקה ונכון להיום היא זכתה באליפות סנטה קטרינה 15 פעמים.
בשנת 1973 המועדון לראשונה העפיל לליגה הבכירה בברזיל.
מאז הוא משחק לסירוגין בליגה הבכירה או בליגת משנה.
בשנת 2007 הוא שיחק במשחק הגמר של גביע ברזיל והפסיד.
רשימת פיגועי טרור נגד ישראלים שהתרחשו במדינת ישראל ובשטחים בשנת 2018.
פיגועי הטרור שהתרחשו בישראל בשנת 2018 גבו את חייהם של ארבעה-עשר ישראלים, שישה חיילים ושמונה אזרחים, ולפציעתם של למעלה מ-184 בני אדם.
להלן, נזכרים האירועים הבולטים יותר; לצידם, התרחשו מקרים רבים נוספים של ניסיונות פיגוע או פיגועים מתוכננים שבהם לא הצליחו המחבלים להוציא לפועל את רצונם או שלא משכו תשומת לב.
בנוסף, מאות פיגועים סוכלו על ידי כוחות הביטחון של ישראל בהובלת שירות הביטחון הכללי וצה"ל, ובסיוע הימ"מ ויחידות מסתערבים.
כך, למשל, פרסם השב"כ ב-22 בנובמבר כי הוא סיכל שורת פיגועי תופת שתכננה חוליית טרור ביהודה ושומרון בהכוונת חמאס מרצועת עזה, תוך שהם מעבירים מסרים ומגייסים מחבלים באמצעות חולי וחולות סרטן מהרצועה שישראל התירה את כניסתם מטעמים הומניטריים, זאת במקביל לעימותים בגבול ישראל-רצועת עזה.
בחודש ינואר יצאו לפועל 118 פיגועי טרור.
כתוצאה מהם, נרצח אזרח, ונפצעו 3 אנשים מקרב כוחות הביטחון.
9 בינואר – פיגוע הירי ליד חוות גלעד: נרצח הרב רזיאל שבח, תושב חוות גלעד שבשומרון ואב לשישה, על ידי חוליית מחבלים שירתה לעברו בעודו נוסע בציר גלעד בדרכו לביתו.
לאחר הירי המחבלים נמלטו לכיוון העיר שכם.
ב-18 בינואר פשטו כוחות צה"ל על בית בג'נין וחיסלו את אחד מחברי החולייה.
ב-3 בפברואר נעצר מחבל נוסף.
ב-6 בפברואר 2018 חיסל כוח של הימ"מ, בגיבוי כלי צמ"ה ממוגנים, את אחמד נאסר ג'ראר, המחבל שעמד בראש החוליה, בעיירה אל-יאמון, לאחר שיצא לעבר החיילים עם רובה M16 ומטעני חבלה.
23 בינואר – קצין ושוטרת מג"ב נפצעו מזריקת אבנים בכפר עזון.
23 בינואר – סוכל פיגוע דקירה בצומת תפוח, שני מחבלים שהגיעו לצומת ניסו לבצע פיגוע דקירה.
אחד מהמחבלים נורה ברגליו ושניהם נוטרלו.
בחודש פברואר יצאו לפועל 149 פיגועי טרור.
כתוצאה מהם, נרצח אזרח, ונפצעו 9 אנשים, מתוכם 8 מקרב כוחות הביטחון.
5 בפברואר – הפיגוע בצומת אריאל: מחבל בן 19, ערבי-ישראלי תושב יפו, דקר למוות את הרב איתמר בן גל, תושב הר ברכה בן 29 ואב לארבעה, בצומת אריאל שבשומרון.
ב-18 במרץ, לאחר מצוד של חודש וחצי, נעצר המחבל.
7 בפברואר – התרחש פיגוע דקירה בכרמי צור שבגוש עציון: מחבל פתח את דלת עמדת השמירה בכניסה ליישוב, דקר ופצע קל מאבטח.
שומר נוסף שהיה במקום חיסל את המחבל.
9 בפברואר – פיגוע דקירה סוכל במערת המכפלה בחברון, מחבל נתפס עם סכין מוסלקת בגרבו ונעצר על ידי מג"ב.
10 בפברואר – פיגוע דקירה נוסף סוכל במערת המכפלה, מחבל בן 15 אותר עם סכין מוסלקת תחת חולצתו ונעצר על ידי מג"ב.
17 בפברואר – 4 חיילים נפצעו בגבול רצועת עזה ממטען שהונח על הגדר.
27 בפברואר – מחבלים ירו לעבר עמדת צה"ל סמוך לפסגות.
בחודש מרץ יצאו לפועל 149 פיגועי טרור.
כתוצאה מהם, נרצחו שלושה ישראלים, מתוכם שניים מכוחות הביטחון, ונפצעו 9 אנשים, מתוכם 7 מקרב כוחות הביטחון.
4 במרץ – התרחש פיגוע דריסה בשתי זירות שונות בעיר עכו: מחבל ערבי-ישראלי משפרעם דרס שני חיילים ועוד שוטר מג"ב אחד ופצע אותם באורח קל, המחבל נורה ונעצר.
6 במרץ – הציתו מחבלים פלסטיניים את בית הכנסת בגבעת שורק שבכרמי צור ושרפו אותו על ספרי התורה שבו.
11 במרץ – מחבלים ביצעו ירי לעבר עמדה צבאית סמוך לפסגות.
לאחר כחצי שעה בוצע ירי לעבר מוצב ליד ביתוניא, לא היו נפגעים.
11 במרץ – סוכל פיגוע דקירה לאחר שמחבל חדר מרצועת עזה עם סכין ורימון.
11 במרץ – יהודי נפצע קל מזריקת אבנים בחיזמא.
11 במרץ – נהג אגד נפצע קל בכביש 25 באזור ערערה בנגב לאחר שבדואים זרקו אבנים על האוטבוס שהסיע.
12 במרץ – יהודי נפצע קל מזריקת אבנים ליד יצהר.
16 במרץ – שני חיילים נפצעו קל מזריקת אבנים אחד ליד יצהר השני בטולכרם.
16 במרץ – בפיגוע דריסה שבוצע בסמוך למבוא דותן מחבל פלסטיני ממזרח ברטעה דרס למוות קצין וחייל צה"ל ופצע שני חיילים נוספים.
17 במרץ – 3 מחבלים פרצו לשטח חוות טליה וניסו לדרוס את בעלי החווה ידידיה טל שירה באוויר והרחיקם.
18 במרץ – רצח עדיאל קולמן: מחבל תושב הכפר עקרבה דקר מאבטח בן 32 ופצע אותו אנושות.
לאחר שעות של מאבק בבית החולים, המאבטח, עדיאל קולמן נפטר מפצעיו.
20 במרץ – מחבלים השליכו מטען לעבר חיילים שפעלו באבו דיס לא היו נפגעים באירוע.
בחודש אפריל יצאו לפועל 223 פיגועי טרור.
כתוצאה מהם, נפצעו 2 ישראלים.
8 באפריל – מחבל פלסטיני ניסה לבצע פיגוע דקירה בצומת מישור אדומים.
18 באפריל – אישה נפצעה מאבנים שיודו על רכבה סמוך לבית ענון.
בחודש מאי יצאו לפועל 365 פיגועי טרור.
כתוצאה מהם, נרצח חייל, ונפצעו 5 אנשים, מתוכם 4 מקרב כוחות הביטחון.
24 במאי – במהלך מעצר מבוקש במחנה הפליטים אל-אמערי ליד רמאללה נהרג סמל ראשון , לוחם ביחידת דובדבן, מפלטת שיש שזרק עליו מחבל.
כוחות הביטחון עצרו כעבור שבועיים את המחבל.
בחודש יוני יצאו לפועל 220 פיגועי טרור.
כתוצאה מהם, נפצעו 5 ישראלים.
2 ביוני – סוכל ניסיון פיגוע דריסה בעיר חברון: כוח צה"ל ירה למוות לעבר מחבל אשר ניסה לדרוס את הכוח, ללא נפגעים לצה"ל.
11 ביוני – התרחש פיגוע דקירה בעפולה: מחבל מג'נין דקר נערה ופצע אותה אנושות.
הנערה פונתה לטיפול נמרץ ואשפוז, וחייה ניצלו.
12 ביוני – פיגוע דקירה סוכל במערת המכפלה בחברון, מחבל אותר עם סכין ונעצר על ידי מג"ב.
23 ביוני – סוכל פיגוע דקירה בחברון, מחבל ניסה לדקור ונורה.
בשעות הלילה התרחש פיגוע דריסה בכפר חוסאן, שבו נפצעו שלוש חיילות וחייל.
בחודש יולי יצאו לפועל 255 פיגועי טרור.
כתוצאה מהם, נרצחו שני ישראלים, ונפצעו 7 אנשים, מתוכם 2 מקרב כוחות הביטחון.
20 ביולי – מחבלים פלסטינים מרצועת עזה ביצעו פיגוע ירי צליפה והרגו את סמל ראשון , לוחם בחטיבת גבעתי.
בתגובה תקף צה"ל 60 מטרות חמאס ברצועה, בהן 3 מפקדות גדודיות, וחיסל 4 מחבלי חמאס.
26 ביולי – הפיגוע בגבע בנימין: מחבל פלסטיני בן 17 חדר ליישוב גבע בנימין (אדם) וביצע פיגוע דקירה שבו רצח את יותם עובדיה, בן 31, ופצע קשה אדם נוסף.
תושב המקום שהגיע לזירה נאבק במחבל, נפצע קל וירה במחבל למוות.
בחודש אוגוסט יצאו לפועל 206 פיגועי טרור.
8 באוגוסט – בשעות הערב החלה הסלמה בדרום לאחר שנורו מטחי רקטות מרצועת עזה אל עבר שדרות ועוטף עזה ומאוחר יותר גם שוגרה לראשונה מאז מבצע צוק איתן גם רקטה אל באר שבע.
17 באוגוסט – מחבל ערבי-ישראלי תושב אום אל-פחם ניסה לדקור שוטרים ברחוב הגיא בעיר העתיקה שבירושלים.
בחודש ספטמבר יצאו לפועל 204 פיגועי טרור.
כתוצאה מהם, נרצח אזרח ישראלי ונפצע חייל.
3 בספטמבר – מחבל פלסטיני ניסה לבצע פיגוע דקירה בסמוך לקריית ארבע ונורה למוות.
16 בספטמבר – פיגוע הדקירה בצומת גוש עציון: מחבל פלסטיני בן 16 מהעיירה יטא דקר למוות את ארי פולד, בן 40, אב לארבעה תושב אפרת, בכניסה לקניון בצומת גוש עציון.
הנרצח הספיק לירות על המחבל, עם אזרחים אחרים, בטרם מת מפצעיו.
18 בספטמבר – ליל יום הכיפורים, ניסה מחבל פלסטיני מקלנדיה לדקור יהודי ושוטר מג"ב ליד שער שכם.
בחודש אוקטובר יצאו לפועל 330 פיגועי טרור.
כתוצאה מהם, נרצחו שני אזרחים ישראלים ונפצעו שלושה ישראלים.
7 באוקטובר – פיגוע הירי באזור התעשייה ברקן: מחבל פלסטיני רצח באזור התעשייה ברקן שבשומרון את קים לבנגרונד-יחזקאל מראש העין ואת זיו חג'בי מראשון לציון, ופצע אישה נוספת.
המחבל נורה למוות על ידי הימ"מ לאחר מרדף שנמשך כ-9 שבועות.
11 באוקטובר – חייל מילואים נפצע בינוני בפיגוע דקירה בסמוך לחטמ"ר שומרון.
ישראלית נפצעה קל מרסיסי ירי לעבר המחבל.
הדוקר נמלט ונעצר יום לאחר מכן.
15 באוקטובר – מחבל פלסטיני ניסה לדקור חיילים בצומת גיתי שבשומרון, ללא הצלחה.
22 באוקטובר – מחבל פלסטיני ניסה לדקור חיילים סמוך למערת המכפלה בחברון, הוא הצליח לפצוע חייל אחד באופן קל ונורה למוות לאחר מכן.
בחודש נובמבר יצאו לפועל 645 פיגועי טרור.
כתוצאה מהם, נרצח ישראלי ונפצעו 14 ישראלים.
7 בנובמבר – בלילה בוצע פיגוע ירי לעבר אוטובוס ישראלי סמוך לבית אל.
שני בני אדם נפצעו קל מרסיסים.
13 בנובמבר – נורו כ-450 רקטות מרצועת עזה לעבר ישראל, מהן נהרג שב"ח מאזור חברון באשקלון.
חייל צה"ל נפצע קשה מירי טיל קורנט על ידי מחבלי חמאס לעבר אוטובוס שהוריד חיילים סמוך לאנדרטת החץ השחור.
14 בנובמבר – מחבל ערבי נכנס לתחנת משטרה בארמון הנציב בירושלים ודקר מספר שוטרים, שנפצעו קל, המחבל נורה ונפצע קשה.
כעבור שבוע מת המחבל מפצעיו.
20 בנובמבר – פלסטיני ביצע פיגוע דקירה בהר גילה, פצע אדם אחד ונמלט.
מאוחר יותר המחבל הסגיר את עצמו.
26 בנובמבר – 3 חיילים נפצעו בינוני וקל בפיגוע דריסה בצומת אל-ערוב, המחבל הדורס נהרג.
30 בנובמבר – מחבל ירדני שעבד בנמל אילת תקף בפטיש כבד שני עובדים ישראלים ופצע אותם קשה.
בחודש דצמבר יצאו לפועל 155 פיגועי טרור.
כתוצאה מהם, נרצחו שלושה ישראלים ונפצעו 14 ישראלים.
9 בדצמבר – פיגוע הירי בצומת עפרה: אישה בהריון נפצעה קשה ועוד 5 בני אדם נפצעו בינוני וקל בפיגוע ירי שבוצע ממכונית פלסטינית בטרמפיאדה ליד עפרה.
הפצועה קשה הובהלה לניתוח חירום בבית החולים שערי צדק והרופאים יילדו אותה והעבירו את הפג ליחידה לטיפול נמרץ בילוד.
לאחר שלושה ימים נקבע מות התינוק.
ב-12 בדצמבר אותרו המחבלים, בני חמולת ברגותי, על ידי השב"כ סמוך לרמאללה ונעצרו על ידי כוחות הימ"מ וצה"ל.
אחד המחבלים נהרג כשניסה לברוח ומספר חשודים נוספים נעצרו.
11 בדצמבר – פלסטינים ביצעו שני פיגועי דריסה.
בכפר אידנא ליד חברון נפצע קל שוטר מג"ב והדורס נורה למוות.
במקרה נוסף, בבקעת הירדן, נסע במהירות המחבל לעבר שוטרי מג"ב, והם ירו בו ופצעו אותו ללא נפגעים מצדם.
13 בדצמבר – שני שוטרי מג"ב נפצעו קל בפיגוע דקירה ברחוב הגיא בעיר העתיקה בירושלים.
השוטר ירה על המחבל וחיסל אותו.
13 בדצמבר – פיגוע הירי בגבעת אסף: בכביש 60 שבצומת הכניסה לגבעת אסף מחבל פלסטיני, שירד מרכב שעצר במקום, רצח ביריות שני לוחמים מחטיבת כפיר, יוסף כהן ויוֹבֵל מור-יוסף, פצע קשה חייל נוסף וצעירה ונמלט מהמקום.
המחבל, עאסם ברגותי, נעצר ב-8 בינואר 2019. אחר הצהריים אירע פיגוע דריסה באל-בירה, חייל נפצע קל והמחבל הדורס נהרג.
14 בדצמבר – מחבל פלסטיני שהצליח לחדור ליישוב בית אל דקר חייל צה"ל, יידה לעברו אבן ופצע אותו באורח קשה.
המחבל נמלט, והסגיר עצמו לכוחות הביטחון כעבור יממה.
26 בדצמבר – מחבל פלסטיני ניסה לדרוס חיילים ואזרחים בכיכר חטמ"ר שומרון, נורה על ידי כוחות צה"ל ונפצע באורח בינוני.
רשימת פיגועי טרור נגד ישראלים שהתרחשו במדינת ישראל ובשטחים בשנת 2019.
כתוצאה מפיגועי הטרור, בשנה זו נרצחו 7 ונפצעו 50, רובם בעימותים בין ישראל לרצועת עזה ובמבצע חגורה שחורה
להלן רשימת פיגועי טרור נגד ישראלים שהתרחשו במדינת ישראל וביהודה ושומרון בשנת 2019.
פיגועי הטרור שהתרחשו בישראל בשנת 2019 גבו את חייהם של שבעה ישראלים, מתוכם שני חיילים וחמישה אזרחים, ולפציעתם של 25 בני אדם.
בשנה זו סיכלו כוחות הביטחון כ-560 פיגועים משמעותיים, בהם 10 פיגועי התאבדות, 4 פיגועי חטיפה וכ-300 פיגועי ירי.
בנוסף לכך, העימותים בגבול ישראל-רצועת עזה גבו את חייהם של חמישה ישראלים נוספים, בשנה זו, ופצעו מעל 201 ישראלים.
בחודש ינואר יצאו לפועל 161 פיגועי טרור, כתוצאה מהם נרצחו 2 ישראלים ונפצעו 3 ישראלים.
5 בינואר – ירי מרכב חולף לעבר אוטובוס של חברת אגד תעבורה ליד מחסום פוקוס בבית אל.
9 בינואר – נערה בת 14 נפצעה קל בפיגוע דקירה בארמון הנציב על ידי מחבל מחברון, אותו המחבל ביצע יום לאחר מכן את רצח יהודה ותמר כדורי.
10 בינואר – רצח תמר ויהודה כדורי: מחבל בן 31 מחברון רצח בשכונת ארמון הנציב בירושלים זוג נשוי, במשך 3 שנים לא הייתה ידועה סיבת הרצח עד שנתפס המחבל ב-14 באפריל 2022.
11 בינואר – ניסיון לפיגוע דקירה בקריית ארבע.
21 בינואר – ניסיון לפיגוע דקירה בכיכר חטמ"ר שומרון.
26 בינואר – ניסיון כושל לחטיפת צעיר ישראלי על ידי שלושה מחבלים ליד עדי עד, אך הנער נדקר בידו.
30 בינואר – ניסיון לפיגוע דקירה במחסום א-זעיים.
המחבלת נהרגה על ידי מאבטח.
בחודש פברואר יצאו לפועל 162 פיגועי טרור, כתוצאה מהם נרצחה ישראלית אחת ונפצעו 2 ישראלים.
3 בפברואר – מחבל נעצר במערת המכפלה בחברון לאחר שנשא עליו סכין והייתה בכוונתו לבצע פיגוע דקירה.
4 בפברואר – שני מחבלים פלסטינים יידו מטען חבלה אל עבר כוחות הביטחון במחסום ג'למה שליד ג'נין, ללא נפגעים.
7 בפברואר – יהודי נפצע מאבנים שיידו לעברו ערבים סמוך לאל מוע'ייר בבנימין.
7 בפברואר – רצח אורי אנסבכר: הנערה אורי אנסבכר, תושבת תקוע, נאנסה ונרצחה ליד עין יעל בירושלים.
18 בפברואר – חייל צה"ל נפצע בינוני לאחר שמטען חבלה נזרק לעברו בגבול רצועת עזה.
בחודש מרץ יצאו לפועל 308 פיגועי טרור, כתוצאה מהם נהרגו 2 ישראלים ונפצעו 17 ישראלים.
4 במרץ – מחבלים פלסטינים דרסו קבוצת לוחמים של חטיבת כפיר ומג"ב שרכבם נתקע לאחר פעילות מבצעית בכפר נעמה שבבנימין.
קצין צה"ל נפצע קשה ולוחם מג"ב נפצע קל.
12 במרץ – ניסיון לפיגוע דקירה בחברון: פלסטיני חמוש בסכין תקף שני לוחמי צה"ל בעמדה סמוכה למבנה יהודי בין קריית ארבע למערת המכפלה בחברון, כשהוא דחף לוחם אחד לקרקע ומנסה לדקור אותו, ונורה למוות על ידי חייל בעמדה סמוכה.
17 במרץ – הפיגוע המשולב בצומת אריאל: מחבל פלסטיני דקר בצומת אריאל את לוחם צה"ל גל קיידאן, חטף את נשקו וירה בו למוות.
אחריו הוא ירה באחיעד אטינגר, תושב עלי, שנפטר למחרת מפצעיו.
לאחר מכן שדד רכב תוך באיום בנשק, נסע לצומת גיתי אבישר, וירה שם לעבר חייל ופוצעו באורח קשה.
23 במרץ – יהודי נפצע באורח בינוני מזריקת אבנים ליד הכפר ג'בעה שבגוש עציון.
24 במרץ – מחבלים המוחזקים בבית הסוהר קציעות המשתייכים לחמאס דוקרים שני סוהרים, ופוצעים אחד מהם באופן קשה והשני נפצע קל.
25 במרץ – ילד בן 7 נפצע קל בבית אל מירי מיישוב פלסטיני סמוך.
בחודש אפריל יצאו לפועל 126 פיגועי טרור, אך לא נפצעו ולא נהרגו ישראלים במהלך החודש כתוצאה מפיגועים אלו.
3 באפריל – ניסיון לפיגוע דקירה על ידי מחבל פלסטיני ליד חווארה.
בחודש מאי יצאו לפועל 449 פיגועי טרור, כתוצאה מהם נהרגו 4 ישראלים ונפצעו 10 ישראלים.
כל ההרוגים נהרגו כתוצאה ממבצע גן סגור.
31 במאי – פיגוע דקירה בשער שכם: מחבל פלסטיני פוצע גבר בן 50 באורח אנוש ונער בן 16 באורח בינוני.
בחודש יוני יצאו לפועל 123 פיגועי טרור, אך לא נפצעו ולא נהרגו ישראלים במהלך החודש כתוצאה מפיגועים אלו.
בחודש יולי יצאו לפועל 92 פיגועי טרור, כתוצאה מהם נפצעו 5 ישראלים.
6 ביולי – 5 לוחמים נפצעו בפיגוע דריסה בין חיזמא לפסגת זאב, המחבל נלכד.
22 ביולי – סוכל פיגוע דקירה בחדרה על ידי מחבל בן 21 מטולכרם עם אזרחות ירדנית.
בחודש אוגוסט יצאו לפועל 149 פיגועי טרור, כתוצאה מהם נהרגו 2 ישראלים ונפצעו 8 ישראלים.
1 באוגוסט – מחבל מסתנן לישראל מדרום רצועת עזה יורה לעבר לוחמי צה"ל ופוצע קצין באופן בינוני ושני לוחמים באופן קל.
8 באוגוסט – רצח דביר שורק: שני מחבלים דקרו ורצחו את דביר שורק.
גופתו נמצאה דקורה סמוך למגדל עוז.
10 באוגוסט – בסביבות 4:00 לפנות בוקר צה"ל סיכל פיגוע טרור פלסטיני בדרום רצועת עזה: 4 מחבלי חמאס שהיו חמושים ב-AK-47, רימוני יד ו-RPG-7 חדרו לשטח ישראל ונהרגו על ידי כוח חטיבת גולני.
15 באוגוסט – שני מחבלים ערבים-ישראלים דקרו שוטר בעיר העתיקה בירושלים ופצעו אותו בינוני.
שוטרים נוספים ירו לעברם, וחיסלו את שניהם.
16 באוגוסט – בפיגוע דריסה בסמוך ליישוב אלעזר נפצעו קשה בן 17 ובת 19 בעת שהמתינו בתחנת אוטבוס סמוך ליישובם אלעזר שבגוש עציון.
שוטר ממרחב חברון שהיה בדרכו לביתו לאחר שסיים משמרת הבחין בדריסה וירה במחבל למוות.
18 באוגוסט – ניסיון חדירה מרצועת עזה על ידי חמישה מחבלים מהחמאס, הג'יהאד האסלאמי והפת"ח.
אין נפגעים בצד הישראלי, לפי דיווחים פלסטיניים שלושה מהמחבלים נהרגו.
22 באוגוסט - ניסיון פיגוע על ידי השלכת רימונים בגבול רצועת עזה.
המחבל נפגע ונמלט חזרה לרצועה, אין נפגעים בצד הישראלי.
23 באוגוסט – רצח רנה שנרב: מטען חבלה שהוטמן על ידי מחבלים במעיין דני שבסמוך לדולב, התפוצץ ונרצחה הנערה רנה שנרב בת ה-17 ונפצעו קשה ובינוני אחיה דביר ואביה איתן.
כוחות של השב"כ והימ"מ לכדו את חוליית הטרור שביצעה את הפיגוע - 3 מחבלים מהחזית העממית לשחרור פלסטין - כשברשותה מטען חבלה נוסף מוכן להפעלה.
בדצמבר 2019 פורסם כי חוליית הטרור שממנה יצאו מבצעי הרצח כללה כחמישים מחבלים חברי החזית העממית לשחרור פלסטין.
בתקשורת הערבית פורסם פייק ניוז כאילו שנרב הייתה חיילת.
בחודש ספטמבר יצאו לפועל 140 פיגועי טרור, כתוצאה מהם נפצעו 7 ישראלים.
1 בספטמבר – מעט אחרי השעה 4 אחר הצוהריים מספר טילי נ"ט שוגרו משטח לבנון לעבר בסיסי צה"ל ורכבים צבאיים באזור אביבים, אחד הטילים נפל מספר מטרים מרכב צבאי, אך לא היו נפגעים.
7 בספטמבר – אב ובן מבאר שבע נדקרו ונפצעו באורח בינוני וקל על ידי מחבל בן 15 בדרכם לטיפול שיניים בכפר עזון בשומרון.
כלי תקשורת פלסטיניים דיווחו שהמחבל הסגיר את עצמו למנגנוני הביטחון.
8 בספטמבר – מחבל ערבי מראמה ניסה לבצע פיגוע דקירה במכולת בכרמיאל.
18 בספטמבר - מחבלת ניסתה לדקור לוחם מג"ב במחסום קלנדיה ונהרגה על ידי כוחות צה"ל.
25 בספטמבר – צעירה כבת 22 נפצעה בינוני בפיגוע דקירה ליד מודיעין-מכבים-רעות.
המחבל, פלסטיני בן 14 שניסה להימלט מהזירה, נעצר על ידי לוחמי מג"ב שחלפו במקום.
אחד הלוחמים נפצע קל בהשתלטות עליו.
בחודש אוקטובר יצאו לפועל 112 פיגועי טרור, כתוצאה מהם נפצעו 2 ישראלים.
18 באוקטובר – התרחש ניסיון פיגוע דקירה במחסום תאנים ליד טול כרם.
מחבל ניסה לדקור לוחם ונהרג על ידי כוח צה"ל.
28 באוקטובר – מחבל ניסה לבצע פיגוע דקירה בשער הפרחים בירושלים, לא היו נפגעים והמחבל נורה ונפצע בינוני.
30 באוקטובר – בשעות הבוקר מחבלת ניסתה לדקור לוחם של מג"ב במערת המכפלה בחברון, המחבלת נפצעה באורח בינוני.
בחודש נובמבר יצאו לפועל 745 פיגועי טרור, כתוצאה מהם נפצעו 11 ישראלים.
10 בנובמבר – במהלך עימותים אלימים בין משטרת ישראל למתפרעים בעיסאוויה שבירושלים, נזרקה אבן לעבר שוטר שנפגע ופונה לקבלת טיפול רפואי.
בחודש דצמבר יצאו לפועל 116 פיגועי טרור, אך לא נפצעו ולא נהרגו ישראלים במהלך החודש כתוצאה מפיגועים אלו.
רשימת פיגועי טרור נגד ישראלים שהתרחשו במדינת ישראל ובשטחים בשנת 2013.
29 בינואר – מחבל פלסטיני מרמאללה דקר בצומת תפוח שבשומרון נער ישראלי שנפצע בבטנו כתוצאה מהדקירה.
4 בפברואר – פיגוע דקירה ברחוב סלטאן סלימאן במזרח ירושלים במהלכו נפצע אזרח ישראלי באורח קל.
הסכין פגעה בסידור התפילה, שנשא בכיסו ובכך נמנעה פגיעה קשה יותר.
המחבל, שנעצר במקום על ידי משטרת ירושלים, הוא פעיל חמאס, בן 28 תושב הכפר אידנא, הודה בחקירתו כי תכנן לרצוח יהודים כבר כמה חודשים קודם.
13 במרץ – רצח אדל ביטון: בפיגוע בכביש 5 בסמוך לאריאל נפצעו 8 ישראלים, 1 באורח אנוש, 3 באורח בינוני ו-4 באורח קל.
מהם 3 ילדים בני 2, 4 ו-5 ואישה, שלאחר שאבנים שנזרקו על מכוניתם על ידי נערים פלסטינים גרמו לה להתנגש במשאית.
הילדה אדל ביטון בת ה-3 שנפגעה בתאונה שנגרמה מיידוי האבנים מתה מפצעיה ב-17 בפברואר 2015.
18 במרץ – בשעות הבוקר בוצע ירי לעבר ישראלי בן שבעים, שעמד בטרמפיאדה בכניסה לקדומים.
הישראלי נפצע באורח בינוני ופונה לבית החולים.
30 באפריל – בפיגוע בצומת תפוח שביהודה ושומרון מחבל פלסטיני דקר למוות את הישראלי אביתר בורובסקי וחטף את נשקו.
2 במאי – מחבלים פלסטינים ירו לעבר מכונית שחנתה בנחל פרת, לא היו נפגעים אך נגרם נזק לרכב.
13 ביוני – מחבל ערבי מרמאללה נעצר במחסום קלנדיה לאחר שנתפס עם 3 סכינים, המחבל נוטרל ובתגובה מחבלים ערבים יידו אבנים אל עבר החיילים במחסום.
22 ביוני – חייל נפצע קל לאחר שערבים יידו בקבוקי תבערה בשער שכם שבירושלים.
25 ביוני – מחבלים ערבים ירו בחווארה לעבר אוטובוס, בפיגוע הירי לא נפגע איש אך נגרם נזק לאוטובוס.
17 ביולי – גבר חרדי בן 33 נפצע בינוני בפיגוע דקירה בירושלים לאחר ששני מחבלים ערבים התנפלו עליו ודקרו אותו בשער שכם.
22 ביולי – מחבל ערבי תושב טולכרם, דקר באורח קל בת 68 בכפר תבור, שוטר שהיה במקום השתלט עליו והוא נעצר.
20 בספטמבר – רצח תומר חזן: חייל צה"ל בן 20 מבת ים נחטף ונרצח סמוך לקלקיליה לצורכי מיקוח.
22 בספטמבר – חייל צה"ל, גל קובי, בן 20 מטירת כרמל, נרצח מירי צלף פלסטיני סמוך למערת המכפלה בחברון.
26 באוקטובר – 8 יהודים נפצעו קל מיידוי אבנים על אוטבוס בהר חברון ליד הכפר אל-פוואר.
8 בנובמבר – בקבוק תבערה הושלך לרכב של זוג מהיישוב תקוע על ידי מחבלים פלסטינים מהכפר אל-פוריידיס, אישה נפצעה באורח קל-בינוני.
13 בנובמבר – חייל צה"ל, עדן אטיאס, נרצח בפיגוע דקירה בקו 823 בעפולה, על ידי פלסטיני בן 16 ששהה בישראל באופן בלתי-חוקי.
ב-10 באוקטובר 2025 פורסם כי המחבל צפוי להשתחרר מהמאסר כחלק מעסקת החטופים השלישית.
17 בנובמבר – יהודיה נפצעה קל מיידוי אבנים ליד היישוב עלי.
22 בנובמבר – חיילת נפצעה קל בפיגוע דקירה ביפו על ידי שוהה בלתי חוקי.
28 בנובמבר – תינוקת בת שנתיים נפצעה בינוני מזריקת אבנים בשכונת ארמון הנציב.
15 בדצמבר – בפיגוע אשר אירע בסמוך לגבול עם לבנון צלף מצבא לבנון ירה ורצח את החייל שלומי כהן.
22 בדצמבר – הפיגוע בקו 240 בבת ים: פצצת לחץ התפוצצה על אוטובוס ציבורי בבת ים.
23 בדצמבר – שוטר ישראלי נדקר ונפצע בינוני בכניסה לגבע בנימין על ידי מחבל פלסטיני.
24 בדצמבר – אזרח עובד צה"ל נרצח בפיגוע ירי כאשר נורה בציר הוברס הסמוך לרצועת עזה על ידי צלף טרור פלסטיני.
רשימת פיגועי טרור נגד ישראלים שהתרחשו במדינת ישראל ובשטחים בשנת 2014.
6 בינואר – אזרח ישראלי נפצע מרימון יד בפיגוע שבוצע ליד קבר רחל בבית לחם שביהודה ושומרון.
בחודש זה בוצעו 136 פיגועים בהם נפצעו שני ישראלים אחד באורח קשה ואחד באורח בינוני.
בנוסף בחודש זה נורו 64 רקטות לעבר ישראל
3 במרץ – גבר חרדי נדקר במחלף גהה בכניסה לפתח תקווה על ידי מחבל ערבי משכם באורח בינוני.
14 באפריל – רצח ברוך מזרחי: ניצב משנה ברוך מזרחי נרצח ואשתו הדס מזרחי נפצעה בינוני בפיגוע ירי באזור חברון ליד תרקומיא.
1 במאי – רצח שלי דדון: תושבת עפולה שלי דדון בת ה-19 נרצחת על ידי נהג המונית חוסיין ח'ליפה, ערבי ישראלי תושב אעבלין, לאחר שעלתה אל מוניתו כדי שיסיע אותה לראיון עבודה במגדל העמק.
2 ביוני – מחבל ערבי ירה לעבר כוחות צה"ל בצומת תפוח ופצע חייל קל.
הלוחמים של צה"ל ומג"ב השיבו אש וחיסלו אותו.
22 ביוני – נער בן 14, בנו של אזרח עובד צה"ל מעראבה נהרג מירי טיל שנורה מסוריה לאזור הגבול בקוניטרה.
19 ביולי – בפיגוע שבוצע בקרבת קיבוץ כיסופים 2 חיילי צה"ל נרצחו ו-2 חיילים נוספים נפצעו על ידי מחבלים פלסטינים שחדרו לישראל מרצועת עזה באמצעות מנהרה.
21 ביולי – בפיגוע שבוצע בקרבת קיבוץ ניר עם נרצחו ארבעה חיילי צה"ל על ידי מחבלים פלסטינים שחדרו לישראל מרצועת עזה דרך מנהרה.
29 ביולי – החדירה למוצב נחל עוז (2014): בפיגוע שבוצע בקרבת גבול ישראל-עזה נרצחו 5 חיילי צה"ל על ידי מחבלים פלסטינים שחדרו לישראל דרך מנהרה.
4 באוגוסט – פיגוע המחפר בירושלים: מחבל פלסטיני השתמש במחפר שנלקח מאתר בנייה על מנת לפצוע עוברי אורח.
4 באוגוסט – מחבל רכוב על אופנוע ירה במנהרת הר הצופים שבירושלים על חייל צה"ל שנפצע קשה מהירי.
22 באוגוסט – ילד בן ארבע, ישראלי, נרצח בקיבוץ נחל עוז מפגיעת פצצת מרגמה בבית מגורים ששוגר לישראל מרצועת עזה.
22 באוגוסט – חייל צה"ל נרצח (נפטר ב-29 באוגוסט) ואזרח ישראלי נפצע בגן יבנה מפגיעת טיל ששוגר לישראל מרצועת עזה.
26 באוגוסט – 2 ישראלים נרצחו ו-4 נפצעו מפגיעת טיל ששוגר לישראל מרצועת עזה שעה לפני תחילת הפסקת האש.
16 בספטמבר – פיגוע הסנפלינג: נתנאל עראמי נרצח על ידי עמיתיו לעבודה, פועלים ערבים-ישראלים, שחתכו את החבלים שהחזיקו את עראמי וגרמו לכך שנפל למותו מהקומה ה-18. על החקירה הוטל צו איסור פרסום.
ב-26 בנובמבר קבע השב"כ שמדובר ברצח על רקע לאומני.
22 באוקטובר – פיגוע הדריסה בגבעת התחמושת: בדרס בירושלים מחבל פלסטיני דרס קהל אנשים שהמתין בתחנת הרכבת הקלה בגבעת התחמושת.
המחבל נורה למוות על ידי שוטרים.
29 באוקטובר – ניסיון ההתנקשות ביהודה גליק: מחבל פלסטיני יורה ביהודה גליק, פעיל למען זכויות היהודים לעלות להר הבית, במרכז מורשת בגין בירושלים, ופוצע אותו קשה.
בפיגוע נפצעה קשה גם אשתו שנפטרה מפצעיה ב-1 בינואר 2018.
5 בנובמבר – פיגוע הדריסה בירושלים: בפיגוע דריסה ליד המטה הארצי בירושלים מחבל פלסטיני פעיל חמאס נהג במכוון בטנדר במהירות לתוך קהל שהמתין בתחנת הרכבת הקלה בירושלים "שמעון הצדיק" שבשכונת ארזי הבירה.
שני ישראלים נרצחו ו-10 נפצעו.
5 בנובמבר – פיגוע דריסה בצומת אל-ערוב, בו דרס מחבל שלושה חיילי צה"ל.
10 בנובמבר – רצח סמל אלמוג שילוני: בפיגוע דקירה בתחנת הרכבת תל אביב ההגנה שוהה בלתי חוקי פלסטיני רוצח חייל צה"ל וניסה ללא הצלחה לגנוב את נשקו.
2 אנשים נוספים נפצעו בפיגוע.
10 בנובמבר – פיגוע הדקירה באלון שבות: בפיגוע דקירה באלון שבות דליה למקוס, צעירה בת 26 מתקוע נרצחה מדקירת מחבל ועוד שניים נפצעו בינוני וקל.
16 בנובמבר – בפיגוע דקירה בירושלים נפצע ישראלי.
18 בנובמבר – הפיגוע בבית הכנסת קהילת בני תורה: פיגוע טרור וטבח בבית כנסת בשכונת הר נוף בירושלים: 2 מחבלים פלסטינים מארגון החזית העממית לשחרור פלסטין רוצחים 4 מתפללים ושוטר ופוצעים 8 נוספים.
1 בדצמבר – בפיגוע דריסה בכביש 458 מחבלים פלסטינים דרסו את אברהם אבי בן-ציון שנפטר יום לאחר מכן בבית החולים בילינסון שבפתח תקווה.
1 בדצמבר - מחבלת פצעה ישראלי באורח קל בפיגוע דקירה בצומת גוש עציון ונוטרלה.
3 בדצמבר – מחבל פלסטיני בן 16 מבצע פיגוע דקירה בסניף רמי לוי שיווק השקמה במעלה אדומים.
12 בדצמבר – סמוך למחסום המנהרות בגוש עציון, מחבל פלסטיני שפך חומצה על משפחה ובה מספר ילדות וניסה לדקור אותן במברג.
רשימת פיגועי טרור נגד ישראלים שהתרחשו במדינת ישראל ובשטחים בשנת 2015.
8 בינואר – יהודי נדקר באורח קל-בינוני בשער שכם שבירושלים על ידי מחבל ערבי ממזרח העיר.
21 בינואר – פיגוע דקירה באוטובוס בתל אביב, ליד גשר מעריב: מחבל פלסטיני דקר 21 אנשים, 4 מהם במצב קשה והשאר במצב בינוני עד קל.
22 בפברואר – מחבל פלסטיני בן 18 דקר צעיר חרדי בכיכר ספרא בירושלים.
6 במרץ – שש שוטרות מג"ב ואזרח נפצעו קשה וקל בפיגוע דריסה בשכונת שמעון הצדיק שבירושלים שביצע מחבל ערבי.
8 באפריל – מחבל פלסטיני דקר שני ישראלים בצומת שילה שביהודה ושומרון, אחד מהם נפצע קשה.
15 באפריל – פיגוע הדריסה בצומת הגבעה הצרפתית: בפיגוע דריסה שבוצע בתחנת אוטובוס בגבעה הצרפתית שבירושלים מחבל פלסטיני דרס למוות אזרח ישראלי ופצע קשה ישראלית בת 20. המחבל נעצר.
25 באפריל – תושב א-טור בן 16 ניסה לדקור בסכין לוחמי מג"ב בירושלים ונורה למוות.
25 באפריל – מחבל פלסטיני דוקר שוטר מג"ב ליד מערת המכפלה ונורה למוות.
25 באפריל – פיגוע דריסה בירושלים, שוטרת נפצעה בינוני ו-3 שוטרים נפצעו קל.
אמבולנסים ורכבי ביטחון שהגיעו לזירת הפיגוע הותקפו באבנים שיידו ערבים.
14 במאי – פיגוע דריסה בגוש עציון שביהודה ושומרון, 4 צעירים נפצעו.
המחבל הפלסטיני שביצע את הפיגוע נתפס ונעצר.
20 במאי – פיגוע דריסה סמוך להר הזיתים, 2 שוטרי מג"ב נפצעו, המחבל נורה למוות.
24 במאי – ליל חג השבועות – פיגוע דקירה ברובע המוסלמי סמוך לשער שכם, 2 צעירים נפצעו קל, המחבל נתפס לאחר מצוד קצר.
19 ביוני – יהודי נרצח ופצוע בינוני בפיגוע ירי שביצעו 5 מחבלים מהפת"ח וכוחות הביטחון של הרשות הפלסטינית בעין בובין סמוך ליישוב דולב שבמערב בנימין.
21 ביוני – שוטר מג"ב נפצע באופן אנוש בפיגוע דקירה סמוך לשער שכם אך הצליח לירות במחבל ולנטרלו.
המחבל יאסר טרוה שוחרר בעסקת ישראל–חמאס בינואר 2025, ונהרג בתאונת דרכים במאי אותה השנה.
24 ביוני – רצח דוד בר קפרא: שני מחבלים פלסטינים מהכפר בית ליקיא רצחו במושב פדיה את החקלאי דוד בר-קפרא.
26 ביוני – מחבל פלסטיני ביצע פיגוע ירי במחסום בקעות בבקעת הירדן.
חיילי מילואים של צה"ל השיבו באש והרגו אותו, ללא נפגעים ישראליים.
29 ביוני – פיגוע דקירה סמוך לקבר רחל שיהודה ושומרון.
מחבלת פלסטינית דקרה חיילת ופצעה אותה באורח קשה בעמדת בידוק ביטחוני.
29 ביוני - פיגוע הירי ליד דומא (2015): ישראלי אחד נרצח ועוד 3 ישראלים נפצעו קשה בפיגוע ירי ליד שבות רחל.
3 באוגוסט – בקבוק תבערה הושלך לעבר רכב ישראלי בצפון ירושלים.
כתוצאה מכך הרכב נשרף ואחת הנוסעות נפצעה באורח בינוני.
6 באוגוסט – בפיגוע דריסה שביצע מחבל פלסטיני בשומרון, סמוך לשילה, נפצעו 3 חיילים, 2 מהם נפצעו קשה.
9 באוגוסט – פיגוע דקירה בכביש 443. מחבל פלסטיני נורה למוות לאחר שדקר ישראלי בתחנת דלק ופצע אותו באורח בינוני.
15 באוגוסט – שני פיגועי דקירה שביצעו פלסטינים, אחד בכביש 443 והשני בצומת הביתות.
במקרה הראשון המחבל נורה ונעצר, במקרה השני המחבל נורה נפצע קשה ומת מפצעיו.
17 באוגוסט – מחבל פלסטיני, שהתחזה לחולה שאינו חש בטוב וביקש את עזרת השוטרים, דקר בצומת תפוח שוטר מג"ב שניסה לעזור ופצע אותו פצעים קלים.
19 באוגוסט – פיגוע סמוך למחסום המנהרות באזור ירושלים.
חייל צה"ל נפצע בינוני ממטען חבלה שהושלך לעברו על ידי מחבל פלסטיני.
13 בספטמבר – פיגוע האבנים בירושלים: ישראלי נרצח כשמחבלים פלסטינים רגמו את רכבו באבנים, דבר שגרם לו להתקף לב ואיבוד שליטה על הרכב שהסתיים במותו.
פיגוע זה סימל את תחילת גל הטרור הפלסטיני (2015–2016).
1 באוקטובר – רצח איתם ונעמה הנקין: פיגוע ירי מרכב חולף ליד בית פוריכ בין ההתנחלויות איתמר לאלון מורה, נרצחו הרב איתם הנקין ורעייתו נעמה הנקין לעיני ארבעת ילדיהם.
ארבעת הילדים נפצעו קל בפיגוע.
3 באוקטובר – פיגוע הדקירה ברחוב הגיא: מחבל פלסטיני ביצע פיגוע דקירה ברחוב הגיא שברובע המוסלמי בעיר העתיקה בירושלים.
המחבל רצח את הרב נחמיה לביא ואהרן בנט ופצע קשה את אשתו של בנט ואת בנם התינוק קל.
4 באוקטובר – פיגוע דקירה ליד תחנת הדלק ברחוב דרך בר לב בסמוך לשער שכם בירושלים, נער נפצע קל.
7 באוקטובר – אישה נפצעה קל ושבעה כלי רכב ניזוקו מידוי אבנים על הכביש בין תקוע לירושלים, סמוך לבית סאחור.
7 באוקטובר – פיגוע דקירה ליד שער האריות, גבר ישראלי נפצע בינוני, המחבלת נפצעה קשה.
7 באוקטובר – מחבל דקר חייל צה"ל בקריית גת וחטף את נשקו.
7 באוקטובר – מחבל דקר גבר בפתח תקווה ופצע אותו באורח קל.
8 באוקטובר – פיגוע דקירה בתחנת הרכבת הקלה בגבעת התחמושת שבירושלים, ישראלי נפצע קשה, המחבל נעצר.
בעימותים ליד בית המחבל בשועפאט נפצעו 9 שוטרי מג"ב ואחד המחבלים נהרג.
8 באוקטובר – פיגוע דקירה בקריית ארבע, ישראלי נפצע קשה.
8 באוקטובר – פיגוע דקירה בתל אביב, 5 ישראלים נפצעו.
8 באוקטובר – פיגוע דקירה בעפולה, חייל צה"ל נפצע בינוני והמחבל נוטרל.
9 באוקטובר – שוטר נפצע קל בפיגוע דקירה בקריית ארבע.
9 באוקטובר – פיגוע דקירה בשכונת שמואל הנביא בירושלים, נער נפצע קל והמחבל נעצר.
9 באוקטובר – מחבלת ערבייה ישראלית נופפה בסכין ואיימה לדקור שוטר בתחנה המרכזית בעפולה ונורתה.
10 באוקטובר – פיגוע דקירה ברחוב הנביאים סמוך לשער שכם, 2 נפצעו קל.
10 באוקטובר – פיגוע דקירה בשער האריות, 3 שוטרי יס"מ נפצעו קל והמחבל נורה למוות.
11 באוקטובר – פיגוע דריסה ודקירה בצומת גן שמואל ליד חדרה, 3 פצועים קל-בינוני ואחת קשה.
11 באוקטובר – מכונית תופת התפוצצה ליד מעלה אדומים, שוטר נפצע קל, המחבלת נפצעה קשה.
12 באוקטובר – פיגוע דקירה ליד גבעת התחמושת, שוטר נפצע קל, המחבלת נפצעה ונוטרלה.
12 באוקטובר – פרשת אחמד מנאסרה: פיגוע דקירה בפסגת זאב, 2 פצועים קשה ואנוש, ביניהם ילד בן 13. מחבל אחד בן 17 נהרג והשני בן 13 נפצע קשה.
12 באוקטובר – מחבל ניסה לחטוף נשק מחייל צה"ל באוטובוס בשדרות שז"ר בירושלים.
החייל נפצע קל, המחבל נורה למוות.
13 באוקטובר – הפיגוע בתלפיות: שלושה נרצחים, 8 פצועים קל-בינוני ו-8 במצב קשה ואנוש, אחד מהם מת מפצעיו כעבור שבועיים.
אחד המחבלים נהרג, והשני נפצע ונוטרל.
13 באוקטובר – מחבל תושב ג'בל מוכאבר דרס ודקר למוות את הרב ישעיהו קרישבסקי ופצע קל אדם נוסף, המחבל נורה נפצע ולאחר מכן מת מפצעיו.
13 באוקטובר – שני פיגועי דקירה ברעננה, בהם נפצעו חמישה.
13 באוקטובר – תושב קריית אתא דקר את אוריאל רזקן, כשניסה לדקור ערבי.
הוא הורשע בניסיון לרצח ונגזרו עליו 11 שנות מאסר.
13 באוקטובר – יהודי נפצע בינוני בפיגוע דקירה בחולון, המחבל נמלט.
14 באוקטובר – פיגוע דקירה בתחנה המרכזית בירושלים, אישה כבת 70 נפצעה באורח בינוני-קשה, המחבל נהרג.
16 באוקטובר – דקירה של חייל צה"ל בגשר חלחול סמוך לחברון.
החייל נפצע בינוני והמחבל נהרג.
17 באוקטובר – סוכלו 3 פיגועי דקירה, כל המחבלים נהרגו.
בחברון נפצעו קל ובינוני לוחמת מג"ב וחייל.
18 באוקטובר – הפיגוע בתחנה המרכזית של באר שבע: מחבל בדואי מהפזורה הבדואית רצח חייל צה"ל ופצע 9 בני אדם.
בנוסף, עובד זר חף מפשע נורה למוות עקב טעות בזיהוי.
20 באוקטובר – פיגוע דקירה באזור הר חברון, חייל צה"ל נדקר, המחבל נורה למוות.
20 באוקטובר – ישראלי נרצח בפיגוע דריסה באזור חברון.
20 באוקטובר – פיגוע דריסה בגוש עציון, שני פצועים, המחבל נורה למוות.
20 באוקטובר – פיגוע דקירה בקריית ארבע, חייל צה"ל נפצע קל, שני המחבלים נהרגו.
21 באוקטובר – פיגוע דקירה בכיכר אדם שבמועצה אזורית בנימין, חיילת נפצעה אנושות, המחבל נורה למוות.
21 באוקטובר – פיגוע דריסה בבית אומר שביהודה ושומרון.
4 חיילי צה"ל נפצעו, אחד מהם קשה.
22 באוקטובר – פיגוע דקירה בבית כנסת בבית שמש, ישראלי נפצע קל, המחבלים נוטרלו.
23 באוקטובר – השלכת בקבוק תבערה על רכב סמוך לבית אל, ילדה נפצעה בינוני וארבעת בני משפחתה נפצעו קל.
25 באוקטובר – פיגוע דקירה בצומת אריאל, ישראלי נפצע בינוני-קשה, המחבל נעצר.
26 באוקטובר – פיגוע דקירה בקריית ארבע, חייל צה"ל נפצע קשה, המחבל נורה למוות.
27 באוקטובר – פיגוע דקירה בצומת גוש עציון, ישראלי נפצע בינוני, שני המחבלים נורו למוות.
28 באוקטובר – פיגוע דקירה בסניף רמי לוי שיווק השקמה בגוש עציון, אישה נפצעה קל והמחבל נעצר.
30 באוקטובר – פיגוע דקירה בגבעת התחמושת בירושלים, שני פצועים, המחבל נוטרל.
30 באוקטובר – פיגוע דקירה בצומת תפוח, אחד המחבלים נהרג והשני נפצע אנושות.
1 בנובמבר – פיגוע דקירה בצומת בית ענון, מספר בני אדם נפצעו באורח בינוני.
2 בנובמבר – ניסיון פיגוע דקירה במחסום ג'למה, חיילים מגדוד הסיור המדברי זיהו שני חשודים ערבים וכשניגשו לבדוק אותם אחד מהם ניסה לדקור אותם.
הלוחמים ששהו במקום הרגו את המחבל ועצרו את החשוד השני.
2 בנובמבר – פיגוע דקירה בתחנה המרכזית הישנה בראשון לציון, 3 אזרחים נפצעו, המחבל נעצר.
2 בנובמבר – פיגוע דקירה בנתניה, קשיש נפצע קשה.
4 בנובמבר – בכביש 60 באזור חלחול, שוטר מג"ב נדרס, נפצע אנוש ונפטר מפצעיו כעבור מספר ימים, המחבל נורה למוות.
6 בנובמבר – פיגוע דקירה בשער בנימין, פצוע אחד קשה, המחבל נמלט.
6 בנובמבר – פיגוע ירי במערת המכפלה בחברון, נער נפצע באורח קשה, ואדם אחר נפצע באורח קל.
6 בנובמבר – פיגוע ירי בצומת בית ענון, חייל צה"ל נפצע באורח קשה.
8 בנובמבר – פיגוע דריסה בצומת תפוח, 5 בני אדם נפצעו, מתוכם שניים נפצעו קשה, המחבל נורה למוות.
8 בנובמבר – פיגוע דקירה בביתר עילית, מאבטח נפצע קל.
8 בנובמבר – פיגוע דקירה בכפר נבי אליאס, ישראלי נפצע קשה.
8 בנובמבר – פיגוע אבנים ברכבת הקלה.
10 בנובמבר – פיגוע דקירה ברכבת הקלה ברחוב יקותיאל אדם בפסגת זאב בירושלים, מאבטח נפצע בינוני, המחבלים נוטרלו.
13 בנובמבר – פיגוע הירי בכביש 60 (2015): בפיגוע ירי בכביש 60 נרצחו הרב יעקב ליטמן ובנו נתנאל ליטמן אם המשפחה וארבעה מהילדים נפצעו.
14 בנובמבר – פיגוע דריסה סמוך ליישוב פסגות, מחבל התנגש במזיד ברכב של משפחה ישראלית, 3 בני משפחה נפצעו קל-בינוני, המחבל נהרג.
17 בנובמבר – ניסיון פיגוע ירי נגד כוחות צה"ל בכפר תורמוס עיא, מחבל אחד נהרג ושני המחבלים הנוספים נעצרו.
19 בנובמבר – פיגוע הדקירה בבית הכנסת בתל אביב: מחבל רצח 2 מתפללים יהודים ופצע באורח בינוני מתפלל נוסף.
19 בנובמבר – הפיגוע המשולב בכניסה לאלון שבות: מחבל רצח ישראלי, תייר אמריקאי ופלסטיני, ופצע 5 נוספים, ביניהם תיירים.
21 בנובמבר – פיגוע דקירה בקריית גת, 4 פצועים בינוני-קשה, המחבל ושני סייענים נעצרו.
22 בנובמבר – בפיגוע דקירה סמוך להר ברכה לא היו נפגעים.
המחבל נהרגה לאחר שראש מועצה אזורית שומרון לשעבר, גרשון מסיקה דרס אותה, ולאחר מכן חיילות שהיו במקום גם ירו לעברה.
22 בנובמבר – יהודייה נרצחה בפיגוע דקירה בגוש עציון.
23 בנובמבר – בפיגוע דקירה בתחנת דלק בכביש 443 זיו מזרחי נרצח וחיילת נפצעה קל
23 בנובמבר מחבלות פלסטיניות בנות 14 ו-16 ביצעו פיגוע דקירה במספריים ברחוב יפו, ליד שוק מחנה יהודה בירושלים, המחבלות הצליחו לדקור פלסטיני בן 70 שנפצע קל-בינוני, ושלושה אחרים נפצעו באורח קל, חבלן משטרה שהיה במקום קרא להן לעצור אך הן המשיכו התקדמו לעברו, הוא ירה בהן.
מחבלת אחת נהרגה והשנייה נפצעה בינוני.
23 בנובמבר – פיגוע דריסה בחומש שבשומרון, תלמיד ישיבה נפצע קל, המחבל נמלט 23 בנובמבר – פיגוע דקירה בכביש 443, ישראלי נרצח זיו מזרחי המחבל נורה למוות.
24 בנובמבר – פיגוע דריסה בצומת תפוח, מספר חיילי צה"ל נפצעו, בהם קצינים בדרגת אלוף-משנה וסגן-אלוף.
25 בנובמבר – פיגוע דקירה סמוך לקריית ארבע, ישראלי נפצע בינוני-קשה, המחבל נורה למוות.
27 בנובמבר – פיגוע דריסה בצומת כפר אדומים, שני אזרחים נפצעו בינוני וקל, המחבל נורה ונהרג.
27 בנובמבר – פיגוע דריסה בבית אומר שביהודה ושומרון.
6 חיילי צה"ל נפצעו באורח בינוני וקל.
27 בנובמבר – פיגוע דקירה בנהריה, שוטר מג"ב נפצע בינוני.
29 בנובמבר – פיגוע דקירה בשער שכם בירושלים, שוטר מגב נפצע באורח קל, המחבל נורה ונהרג.
29 בנובמבר – פיגוע דקירה בשכונת שמגר בירושלים, תיירת נפצעה באורח קל, המחבל נעצר.
1 בדצמבר - מחבל ניסה לדקור חייל צה"ל בצומת גוש עציון וחוסל.
3 בדצמבר – פיגוע ירי במחסום חיזמא, לוחם נפצע קל, המחבל נורה למוות.
3 בדצמבר – פיגוע דקירה בשער שכם בירושלים, שוטר נפצע בינוני-קשה, המחבל נורה ונהרג.
4 בדצמבר – פיגוע דקירה בתל רומיידה בחברון, חייל צה"ל נפצע קל בפניו, שני המחבלים נהרגו.
4 בדצמבר – פיגוע דקירה בכפר עאבוד, חייל צה"ל נפצע באורח בינוני-קשה, המחבל נהרג.
4 בדצמבר – פיגוע דריסה בכפר סילואד, שני חיילי צה"ל נפצעו קל, המחבל נהרג.
6 בדצמבר – פיגוע דקירה ודריסה ברחוב ירמיהו בירושלים, שני ישראלים נפצעו קל, המחבל נורה ונהרג.
7 בדצמבר – גנדי קאופמן נפצע קשה-אנוש ונפטר ב-30 בדצמבר, המחבל נורה ונהרג.
9 בדצמבר – פיגוע דקירה בחברון סמוך לבית הדסה, שני חיילי צה"ל נפצעו בינוני וקל.
9 בדצמבר – פיגוע ירי לעבר רכב ישראלי בשומרון, שני בני זוג ישראלים נפצעו קשה ובינוני.
10 בדצמבר – פיגוע דריסה בכפר לובאן שבשומרון, 4 חיילים נפצעו – 1 במצב קשה, שניים בינוני ואחד קל.
המחבל נמלט ונתפס יום למחרת.
14 בדצמבר – פיגוע דריסה בסמוך לגשר המיתרים בירושלים, 14 פצועים – תינוק במצב קשה, 3 במצב בינוני ו-10 במצב קל.
15 בדצמבר – פיגוע דקירה באתר בנייה במודיעין-מכבים-רעות באמצעות גרזן, שני בני אדם נפצעו קשה ובינוני, המחבל נעצר.
16 בדצמבר – שני פיגועי דריסה נגד כוח צה"ל במחנה הפליטים קלנדיה, נפצעו 3 חיילי צה"ל במצב בינוני וקל.
19 בדצמבר – פיגוע דקירה ברעננה, נפצעו 3 בני אדם – 1 במצב קשה ו-2 במצב קל.
23 בדצמבר – פיגוע הדקירה בשער יפו: שני ישראלים נרצחו ושניים נוספים נפצעו באורח קשה שני המחבלים נהרגו.
24 בדצמבר – פיגוע דקירה באזור התעשייה אריאל, שני מאבטחים נפצעו בינוני, המחבל נורה ונהרג.
24 בדצמבר – פיגוע דריסה במועצה אזורית בנימין, נפצע חייל, המחבל נורה ונהרג.
24 בדצמבר – פיגוע אבנים בכיכר אדם, שני ישראלים נפצעו בינוני וקל.
26 בדצמבר – פיגוע דריסה במחסום חווארה, חייל צה"ל נפצע קל, המחבל נורה ונהרג.
27 בדצמבר – פיגוע דקירה בירושלים, חייל צה"ל נפצע קל, המחבל נעצר.
27 בדצמבר – פיגוע דקירה באזור חווארה, שני חיילי צה"ל נפצעו בינוני וקל, המחבלים נורו ונהרגו.
רשימת פיגועי טרור נגד ישראלים שהתרחשו במדינת ישראל ובשטחים בשנת 2016. בשנה זו נרצחו 18 ונפצעו מעל 320 ישראלים בפעולות טרור (מתוכם 180 בגל השריפות בישראל (2016)).
1 בינואר 2016 – פיגוע הירי ברחוב דיזנגוף (2016): בפיגוע ירי ברחוב מאיר דיזנגוף בתל אביב נרצחו 3 אנשים ונפצעו 7 נוספים, המחבל נהרג לאחר שבוע.
3 בינואר – פיגוע צליפה לעבר מערת המכפלה בחברון, צוערת נפצעה בינוני.
3 בינואר – פיגוע צליפה בהר חברון, חייל נפצע קל.
3 בינואר – ניסיון פיגוע דקירה בשכונת ארמון הנציב בירושלים, מחבל ניסה לדקור סכין לעבר גבר בתחנת אוטובוס, אך הסכין שלו לא חדרה והמחבל נמלט.
לאחר סריקות, הוא נתפס ונלקח לחקירה.
4 בינואר – פיגוע דקירה סמוך למטה הארצי בירושלים, נערה בת 15 נפצעה קל.
5 בינואר – פיגוע דקירה בצומת גוש עציון, חייל נפצע קל, המחבל נורה ונהרג.
14 בינואר – פיגוע דקירה בהר עיבל, חייל נפצע קל והמחבל נורה ונהרג.
17 בינואר – מחבל חדר ליישוב עתניאל ורצח בדקירות את דפנה מאיר לעיני ילדיה.
המחבל נמלט אך נעצר כעבור יומיים.
18 בינואר – חדירה ודקירה ביישוב תקוע, אישה בהריון נפצעה קשה, המחבל נפצע.
24 בינואר – פיגוע ירי לעבר רכב ישראלי בצומת הפרסה סמוך ליישוב דולב, ישראלי נפצע קל.
25 בינואר – פיגוע הדקירה בבית חורון: בפיגוע דקירה בבית חורון נרצחה, אישה אחרת נפצעה בינוני.
שני המחבלים שביצעו את הפיגוע נורו למוות.
26 בינואר – פיגוע דריסה בבית חורון, חייל נפצע באורח קל, המחבל נמלט.
27 בינואר – פיגוע דקירה בתחנת דלק בגבעת זאב, ישראלי נפצע באורח קשה, המחבל נעצר.
31 בינואר – פיגוע ירי סמוך לבית אל, 2 פצועים קשה ואחד בינוני, המחבל נהרג.
3 בפברואר – הפיגוע המשולב בשער שכם: פיגוע ירי ודקירה בשער שכם בירושלים, השוטרת הדר כהן נרצחה ושניים אחרים נפצעו באורח קשה ובינוני, שלושת המחבלים הפלסטינים נהרגו.
6 בפברואר – פיגוע דקירה ברהט, אישה נפצעה באורח בינוני-קשה.
7 בפברואר – פיגוע דקירה באשקלון, חייל נפצע קל, המחבל נהרג.
8 בפברואר – פיגוע דקירה ברמלה, ילד בן 11 נפצע בינוני, המחבל נתפס.
18 בפברואר – בפיגוע דקירה בסניף רמי לוי בשער בנימין חייל בחופשה נרצח ואזרח נפצע קשה, 2 המחבלים נורו ונפצעו קשה.
19 בפברואר – פיגוע דקירה בשער שכם בירושלים, שני שוטרי מג"ב נפצעו קל-בינוני וקל, המחבל נהרג.
24 בפברואר – הפיגוע בצומת הגוש: ניסיון דקירה בצומת גוש עציון, המחבל נפצע בינוני, קצין נהרג מאש כוחות צה"ל.
26 בפברואר – פיגוע דקירה בקניון מעלה אדומים, מאבטח נפצע אנושות.
28 בפברואר – בפיגוע דריסה בנצרת שוטר נפצע אנושות, וב-20 במאי נפטר מפצעיו.
29 בפברואר – ניסיון לינץ' בשני חיילים צה"ל שנכנסו בשוגג לקלנדיה, רכבם של החיילים נשרף, 10 חיילי צה"ל נפצעו ומחבל ערבי אחד נהרג.
2 במרץ – 2 מחבלים חדרו ליישוב עלי ודקרו ישראלי.
2 במרץ – פיגוע דקירה ליד הר ברכה, שני חיילים נפצעו קל-בינוני, 2 המחבלים נמלטו.
4 במרץ – פיגוע דריסה בצומת גוש עציון, ישראלי נפצע קל, המחבלת נורתה למוות.
8 במרץ – פיגוע דקירה בפתח תקווה, אזרח נפצע קל, הוציא את הסכין מגופו והרג באמצעותה את המחבל הדוקר כשנאבק עימו.
8 במרץ – פיגוע הדקירה בנמל יפו: בפיגוע דקירה בנמל יפו, אדם אחד נרצח, ו-11 נפצעו – 4 באורח קשה, 4 באורח בינוני ושלושה באורח קל על ידי מחבל בן 22 מקלקיליה.
9 במרץ – פיגוע דריסה וירי בתחנת הרכבת הקלה בירושלים ליד שער שכם, אדם אחד נפצע קשה, 2 המחבלים נורו למוות.
11 במרץ – פיגוע דקירה בעיר העתיקה בירושלים, ישראלי נפצע באורח בינוני, המחבל נעצר.
11 במרץ – פיגוע ירי בכביש 443, 2 חיילים נפצעו קל, המחבל נמלט.
14 במרץ – שני פיגועי דריסה סמוך לקריית ארבע, מספר חיילים נפצעו קל, שלושת המחבלים נורו למוות.
17 במרץ – פיגוע דקירה בצומת אריאל, צעירה נפצעה באורח קשה, שני המחבלים נהרגו.
19 במרץ – פיגוע דקירה במחסום בית מרקחת בחברון, שוטר מג"ב נפצע קל, המחבל נורה ונהרג.
24 במרץ – פרשת אלאור אזריה: בפיגוע דקירה בתל רומיידה בחברון חייל נפצע קל, אחד המחבלים נהרג מיד והשני נפצע קשה מאוד, ונורה למוות בידי חייל נוסף כשכבר לא נשקפה סכנה מהמחבל הפצוע.
3 באפריל – פיגוע דקירה בראש העין, אישה נפצעה בינוני-קל.
18 באפריל – הפיגוע בקו 12 בירושלים: בפיגוע התאבדות בקו 12 בירושלים, נפצעו 20 ישראלים, מהם אחת באורח קשה.
המחבל נפצע אנוש וכעבור יומיים מת מפצעיו.
2 במאי – פיגוע דקירה בסמוך לשער האריות בירושלים, אזרח אחד נפצע קשה ואחד נפצע קל, המחבל נתפס.
3 במאי – פיגוע דריסה בצומת הפרסה בדולב, חייל נפצע קשה ו-2 בינוני.
10 במאי – פיגוע דקירה בארמון הנציב שבירושלים, שתי קשישות נפצעו בינוני, המחבלים נמלטו.
10 במאי – פיגוע מטעני חבלה סמוך לחיזמא, חייל נפצע קשה וחייל נוסף באורח קל.
21 במאי – פיגוע ירי לעבר אוטובוס תלמידים ישראלי ממוגן בתקוע, ללא נפגעים.
25 במאי – פיגוע בקבוק תבערה בבסיס עופרית בירושלים, שתי חיילות נפצעו קל ובינוני.
8 ביוני – פיגוע הירי במתחם שרונה: בפיגוע ירי במתחם שרונה בתל אביב, נרצחו ארבעה בני אדם ו-16 נפצעו, שני המחבלים נתפסו.
21 ביוני – 3 אנשים נפצעו מיידוי אבנים בכביש 443, נער פלסטיני נהרג בשל טעות בזיהוי.
25 ביוני – פיגוע דקירה בנתניה, שני פצועים בינוני וקשה, המחבל נורה למוות.
30 ביוני – רצח הלל יפה אריאל: מחבל חדר לקריית ארבע ורצח ילדה בת 13. בנוסף לוחם כיתת כוננות נפצע קשה.
1 ביולי – בפיגוע ירי בכביש 60 בדרום הר חברון נרצח מיכאל מרק, אשתו נפצעה קשה, שני ילדיהם נפצעו קל ובינוני.
6 ביולי – פיגוע דריסה בצומת נווה דניאל, שלושה חיילים נפצעו קל.
9 ביולי – פיגוע ירי באזור צומת הטי שבין מיצד לאפרת, נפצע צעיר באופן בינוני.
17 ביולי – סוכל פיגוע מטענים בירושלים.
18 ביולי – פיגוע דקירה באזור צומת אל-ערוב, שני חיילים נפצעו קל, המחבל נהרג.
31 ביולי – סוכל פיגוע עם שישה מטעני צינור במחסום חוצה שומרון.
11 באוגוסט – פיגוע דקירה במזרח ירושלים בשכונת א-טור, פצוע קל-בינוני, המחבל נמלט.
14 באוגוסט – מחבלת ביצעה פיגוע דקירה במחסום ליד היישוב שקד שבצפון השומרון.
24 באוגוסט – פיגוע משולב של יידוי אבנים ודקירה בכביש גלעד שבשומרון, חייל נפצע קל, המחבל נהרג.
16 בספטמבר – פיגוע דקירה בחברון, חייל נפצע קל, המחבל נורה למוות.
17 בספטמבר – פיגוע דקירה סמוך לתל רומיידה בחברון, חייל נפצע קל, המחבל נהרג.
18 בספטמבר – פיגוע חדירה ודקירה באפרת, פצוע בינוני-קשה, המחבל נפצע אנוש.
19 בספטמבר – פיגוע דקירה בירושלים, שוטרת ושוטר נפצעו קשה מאוד ובינוני, המחבל נפצע.
ב-10 באוקטובר 2025 פורסם כי המחבל, אימן כורד צפוי להשתחרר מהמאסר כחלק מעסקת החטופים השלישית.
19 בספטמבר – פיגוע דקירה במערת המכפלה בחברון, 2 מחבלים נהרגו.
9 באוקטובר – פיגוע ירי בשתי זירות בירושלים: בפיגוע שבוצע בתחנת הרכבת הקלה בגבעת התחמושת ובשייח' ג'ראח נרצחו אזרחית ושוטר יס"מ ונפצעו שישה, המחבל נהרג.
19 באוקטובר – מחבלת ניסתה לבצע פיגוע דקירה בצומת תפוח שבשומרון.
לוחמי מג"ב שהיו במקום ירו בה וחיסלו אותה.
20 באוקטובר – חייל נפצע מיידוי אבנים בכביש 60 באזור חברון.
26 באוקטובר – שני מחבלים בני 8 ניסו לבצע פיגוע דקירה במגדל עוז.
30 באוקטובר – פיגוע דריסה באזור בית אומר, נפצעו קל שלושה לוחמי מג"ב, המחבל נהרג.
31 באוקטובר – פיגוע ירי במחסום ליד בית אל, נפצעו שלושה חיילי צה"ל באורח בינוני, המחבל נהרג.
4 בנובמבר – סוכל פיגוע מטען נפץ במחסום צה"ל בחברון.
22 בנובמבר – החל גל שרפות להתפשט ברחבי ישראל, בפרט באזור הצפון והרי ירושלים.
ראש הממשלה בנימין נתניהו, השרים גלעד ארדן, נפתלי בנט והמפכ"ל רוני אלשיך טענו כי ברבות מהן מדובר בטרור לאומני, וכי השב"כ ומשטרת ישראל פתחו בחקירה והחלו במעצר מציתים ומסיתים להצתות.
13 בדצמבר – מחבלת ניסתה לבצע פיגוע דריסה במעבר קלנדיה שסמוך לירושלים, לא היו נפגעים והיא נעצרה.
14 בדצמבר – פיגוע דקירה בשער האריות בירושלים, שוטר נפצע קל.
18 בדצמבר – פיגוע ירי לעבר רכב באזור עופרים שבבנימין, נפצע אזרח באופן קל, המחבלים נמלטו.
רשימת פיגועי טרור נגד ישראלים שהתרחשו במדינת ישראל ובשטחים במהלך שנות ה-90 של המאה ה-20. כ-400 ישראלים נרצחו בפיגועי טרור ערביים בשנים אלו, ומאות רבות נפצעו.
17 באפריל – בפיגוע דקירה בתל אביב נרצח ישראלי.
20 במאי – בפיגוע דקירה בירושלים נרצח ישראלי.
28 במאי – בפיגוע מטען חבלה בשוק מחנה יהודה בירושלים נרצח ישראלי.
8 ביוני – בפיגוע דקירה בירושלים נרצח ערבי ששיתף פעולה עם ישראל.
4 באוגוסט – רצח הנערים רונן קרמני וליאור טובול בירושלים.
20 בספטמבר – חייל המילואים אמנון פומרנץ נהרג במחנה הפליטים אל-בורייג'.
פומרנץ היה בדרכו ליחידת המילואים שלו ברצועת עזה.
הוא טעה בדרכו וניכנס עם רכבו למחנה.
המון, מתושבי המחנה, רגם את הרכב באבנים והצית אותו כשפומרנץ בתוך הרכב.
21 באוקטובר – הפיגוע בשכונת בקעה: בפיגוע דקירה בירושלים נרצחו 3 ישראלים ונפצע אדם נוסף.